Ukiran gangsa Benin

Ukiran-ukiran plak dan patung gangsa pernah menghiasi istana Kerajaan Benin terangkum dalam kawasan Nigeria moden. Ia merupakan karya seni dihasilkan orang-orang Edo, kebanyakannya diperbuat daripada pancalogam loyang, namun ada juga yang diperbuat daripada campuran bahan kayu, seramik dan gading, antara bahan-bahan lain.

Pada tahun 1897, kebanyakan barangan ini dijarah oleh tentera Inggeris dalam suatu serbuan yang menumpaskan dan menakluk kerajaan tersebut sebagai sebahagian daripada jajahan Nigeria Selatan. Dua ratus keping ukiran ini dibawa ke Muzium British di London (diberi nama Inggerisnya Benin Bronzes) sementara selebihnya dibeli seberapa muzium serata Eropah, terutamanya di Jerman dan Amerika Syarikat.

Fungsi 
Barangan ini digantung terpaku pada tiang-tiang istana didiami raja yang menguasai kerajaan ini yang bergelar "Oba". Di istana ini juga si Oba melakukan upacara istiadat rumit yang dihadiri para pahlawan, pembesar, pendeta dan isi istana termasuk pedagang dan tentera upahan asing. Maka, beratus-ratus plak dan patung yang ada ini menggambarkan orang dan acara yang menghidupkan istana, memuliakan Oba dan kekuasaan kerajaannya atau untuk menghormati bunda permaisuri yang dianggap mulia dalam budaya mereka. 

Pengukiran ini juga ada kaitan dengan adat yang dilaksanakan di mana seorang raja yang ditabalkan akan mendapatkan ukiran untuk raja sebelumnya yang telah mangkat.

Sejarah pemerolehan

Ciri ukiran

Rupa 
Ukiran-ukiran ini dilihat lebih menampakkan ciri naturalistik berbanding kebanyakan seni Afrika pada sezaman ia.  

Permukaan papan ukiran direka untuk menonjolkan perbezaan antara cahaya dan logam. Setiap papan ukiran diamati berketebalan sebanyak 1/8 inci setiap satu. Latar belakang di bahagian depan kebanyakan plak diukir dengan corak kedaunan satu hingga empat helai yang disebut sebagai ebe-ame "daun sungai", Daun-daun ini dipercayai bahan digunakan dalam upacara penyembuhan oleh pendeta Olokun, dewa laut. 

Ciri kepala dan muka banyak gambaran ukiran ini dibesar-besarkan serta diukir dengan berhati-hati.

Tema 
Motif harimau bintang sering ada pada ukiran-ukiran ini melambangkan kuasa si Oba.

Ada daripada ukiran ini yang menggambarkan pertempuran utama disaksikan raja-raja Benin, namun ada juga yang menggambarkan para bangsawan berpakaian serba mewah sama ada secara perseorangan, berpasangan atau berkumpulan mengeliligi seseorang yang dinyatakan ketua kelompok. Pakaian yang digambarkan pada ukiran ini hanya mampu menunjukkan peranan mereka dalam istana secara amnya dan tidak mampu mengenalpasti orang tertentu secara terperinci.

Pembuatan 
Bahan ukiran-ukiran ini dibuat menggunakan kayu sebagai asasnya diperolehi daripada batang atau dahan pokok yang diukir terus. Kayu-kayu ini kemudiannya dihanguskan untuk mencegah keretakan semasa pengeringan serta memudahkan hiasan yang diukir dan diwarnakan menggunakan pigmen semula jadi dengan minyak sayuran atau minyak sawit. Minyak-minyak ini membolehkan patung kayu memperoleh patina yang menyerupai logam berkarat.

Galeri

Nota

Rujukan 

Sumber utama

Pautan luar 
 Benin Plaques, Museum number Af1898,0115.23, Collection Online, British Museum

 Kerajaan Benin